Οι μοντέρνες πάνες μίας χρήσης έχουν μεγάλο ιστορικό ασφαλούς χρήσης από εκατομμύρια μωρά. Μελέτες έχουν δείξει ότι οι μοντέρνες υπέρ-απορροφητικές πάνες μίας χρήσης μπορούν να παρέχουν οφέλη στο μωρό σας, προσφέροντας βελτιωμένη υγιεινή στο δέρμα*. Επιπροσθέτως, έχει αποδειχτεί ότι οι μοντέρνες πάνες μίας χρήσης μειώνουν την υπερβολική ύγρανση του δέρματος μέσω της χρήσης υπέρ-απορροφητικού τζελ που κλειδώνει τα ούρα και κρατάει την υγρασία μακριά από το δέρμα του μωρού, συμβάλλοντας στη μείωση των περιστατικών συγκάματος από την πάνα. Ως ηγέτης στην αγορά από πλευράς καινοτομίας, η Pampers είναι αφοσιωμένη στο να δημιουργεί καλύτερα, πιο αποτελεσματικά προϊόντα που προσφέρουν εμφανή οφέλη, μειώνοντας παράλληλα τους περιβαλλοντολογικούς ρύπους από τα προϊόντα και τις συσκευασίες μας. Μια μεγάλη ανεξάρτητη μελέτη που διεξήχθη από το Βρετανικό Οργανισμό Περιβάλλοντος το 2005, που ενημερώθηκε το 2008, έδειξε ότι καμία από τις δύο επιλογές, δηλαδή πάνες μίας χρήσης και υφασμάτινες πάνες, δεν είναι καλύτερη για το περιβάλλον. Η μελέτη έλαβε υπόψη όλες τις φάσεις της ""ζωής"" μίας πάνας: την κατασκευή, τη διανομή, τη χρήση και τη ρίψη της στον κάδο. Αυτή η διεξοδική μελέτη του Ηνωμένου Βασιλείου έδειξε ότι οι επιπτώσεις στο περιβάλλον από τις πάνες συνδέονται με την ενέργεια, το νερό και τα απορρυπαντικά που χρειάζονται για να καθαριστούν οι υφασμάτινες πάνες και με την κατασκευή των υλικών που χρειάζονται για να κατασκευαστούν οι πάνες μίας χρήσης. Λαμβάνοντας υπόψη όλο τον κύκλο ζωής και των δύο προϊόντων, η μελέτη επιβεβαίωσε ότι υπάρχουν λίγες ή καθόλου διαφορές στις περιβαλλοντολογικές επιπτώσεις που έχουν οι πάνες μίας χρήσης και οι υφασμάτινες πάνες. *(Adam, Ralf. ""Skin care of the diaper area."" Pediatric dermatology 25.4 (2008): 427-433.